als_Latn dik_Latn sag_Latn
Dy partitë më të mëdha kosovare, Partia Demokratike e Kosovës dhe Lidhja Demokratike do të ballafaqohen në tetë komuna. Sipas mediave vendore, gara më interesante pritet të zhvillohet në Prishtinë, pasi në garë janë kryetari aktual, Isa Mustafa i LDK-së dhe Shpend Ahmeti i "Vetëvendosjes".
Në balotazh po ashtu kanë shkuar edhe Vushtrria, Rahoveci dhe Suhareka, Gjakova, Mitrovica e Jugut dhe ajo e Veriut, Juniku, Obiliqi, Peja, Malisheva etj.
Zëdhënësi i Komisionit Qendror të Zgjedhjeve, Valmir Elezi ka bërë të ditur se janë bërë të gjithë përgatitjet për nisjen e garës së balotazhit.
Në zgjedhjet e 3 nëntorit PDK-ja fitoi në raundin e parë vetëm në katër komuna, LDK-ja në tri dhe AAK-ja në vetëm një komunë. Ndërsa, e vetmja që nuk ka fituar asnjë komunë është "Vetëvendosje", e cila ka shkuar në balotazh vetëm në Prishtinë.
als_Latn als_Latn als_Latn als_Latn